b"\n_START_ARTICLE_\nCal Nicolau\n_START_SECTION_\nHist\xc3\xb2ria\n_START_PARAGRAPH_\nCal o Can Nicolau, tamb\xc3\xa9 conegut per Casa de Donya Blanca, fou edificada a principis del segle XVIII sobre altres construccions m\xc3\xa9s antigues propietat de la fam\xc3\xadlia Folc. Al segle XIX passaren a ocupar-la, per extinci\xc3\xb3 de l'anterior, membres d'una branca del llinatge Nicolau de Reus, encap\xc3\xa7alada per Ramon de Nicolau i Ferrer, senyor de Sara\xc3\xads i batlle de Reus (on havia nascut en 1715), i que com a Ciutad\xc3\xa0 Honrat de Barcelona obtingu\xc3\xa9 l'any 1773 el privilegi del rei Carles III de Cavaller del Principat de Catalunya. Fou descendent seu el tinent general Carles de Nicolau i Igl\xc3\xa9sies (mort el 1903), que obtingu\xc3\xa9 nombroses condecoracions, pare, al seu torn, del general Ricard Nicolau i de San Bartolom\xc3\xa9."